คดีเสื้อแดงมุกดาหารเลื่อนสืบพยาน-ลุ้นความเห็นอัยการสูงสุด
อัยการขอเลื่อนสืบพยานโจทก์คดีเผาศาลากลางมุกดาหาร เนื่องจากหลักฐานประกอบยังอยู่ที่อัยการสูงสุด พร้อมเผยอาจต้องเลื่อนสืบพยานออกไปยาว เผยอัยการสั่งไม่ฟ้องบางราย DSI ค้านพร้อมเพิ่มข้อหา สุดท้ายรอความเห็นอัยการสูงสุด22 เมษายน 2554 ที่ศาลจังหวัดมุกดาหาร ศาลมีการนัดสืบพยานโจทก์ในคดีเผาศาลากลางมุกดาหารเป็นครั้งที่ 7 โดยโจทก์คือพนักงานอัยการ แถลงต่อศาลว่า หลักฐานประกอบการสืบพยานโจทก์ทั้ง 4 ปากในวันนี้ ซึ่งเกี่ยวข้องเป็นเจ้าพนักงานสอบสวนทางสำนักงานอัยการสูงสุดได้เรียกไปเพื่อพิจารณาในเรื่องการสั่งฟ้อง/ไม่ฟ้องในคดีดังกล่าวโจทก์ได้ทำเรื่องขอรับเอกสารคืนไปแล้ว แต่ยังไม่ได้รับจึงขอเลื่อนการสืบพยานโจทก์ทั้ง 4 ไปเป็นวันจันทร์ที่ 25 เมษายน นี้ทั้งนี้ อัยการได้ให้ข้อมูลเพิ่มเติมว่า สำนวนของคดีนี้ซึ่งส่งดีเอสไอไป อันประกอบด้วยคดีร่วมกันบุกรุก และร่วมกันวางเพลิงเผาศาลากลาง อัยการมีความเห็นสั่งไม่ฟ้องจำเลยบางคนทั้งในคดีบุกรุกและคดีเผาฯ เนื่องจากพยานหลักฐานมีไม่เพียงพอแต่ดีเอสไอมีความเห็นคัดค้านการสั่งไม่ฟ้องจำเลยบางราย และมีการเพิ่มคดีแก่จำเลยบางรายด้วยเมื่อเป็นเช่นนี้จึงต้องส่งเรื่องให้อัยการสูงสุดเป็นผู้ชี้ขาดซึ่งปัจจุบันสำนักงานอัยการสูงสุดยังพิจารณาไม่แล้วเสร็จการสืบพยานอาจจะต้องเลื่อนออกไป เพื่อฟังความเห็นจากอัยการสูงสุดก่อนแต่เนื่องจากในวันนี้ผู้พิพากษาหัวหน้าคณะซึ่งเป็นเจ้าของสำนวนไม่อยู่ การ ปรึกษาเรื่องการเลื่อนสืบพยานออกไปจึงต้องรอไปปรึกษาในวันที่ศาลนัดสืบพยานโจทก์ครั้งหน้า
 อัยการขอเลื่อนสืบพยานโจทก์คดีเผาศาลากลางมุกดาหาร เนื่องจากหลักฐานประกอบยังอยู่ที่อัยการสูงสุด พร้อมเผยอาจต้องเลื่อนสืบพยานออกไปยาว เผยอัยการสั่งไม่ฟ้องบางราย DSI ค้านพร้อมเพิ่มข้อหา
กระบวนการยุติธรรม,คดีบุกรุกและเผาศาลากลาง จ.มุกดาหาร,คนเสื้อแดง,มุกดาหาร,ศปช.